
Prif swyddogaeth

	Cyflawni addysgu o ansawdd uchel sy’n seiliedig ar ymchwil ar lefel israddedig ac ôl-raddedig. Cyfrannu at broffil ymchwil yr Adran a’r Ysgol drwy ymrwymo i gynnal ymchwil sy'n arwain at gyhoeddi gwaith o safon uchel mewn cyfnodolion ag mewn gweisg academaidd. Anelu at ragoriaeth mewn ymchwil ac wrth addysgu ac ysbrydoli eraill i wneud yr un peth.





Prif Ddyletswyddau a Chyfrifoldebau
	
Ymchwil
· Cynnal ymchwil mewn Gwyddor Gwleidyddiaeth – yn enwedig ym meysydd ymddygiad gwleidyddol meintiol, seicoleg wleidyddol, a/neu farn y cyhoedd, gyda diddordeb arbennig mewn ymddygiad etholiadol mewn systemau aml-lefel – a chyfrannu at berfformiad ymchwil cyffredinol yr ysgol a’r brifysgol trwy gynhyrchion megis ceisiadau am nawdd, cyhoeddi erthyglau mewn cyfnodolion academaidd, cynadleddau a/neu allbynnau ymchwil eraill, a denu a goruchwylio myfyrwyr ymchwil ôl-raddedig.  
· Datblygu amcanion ymchwil a chynigion ar gyfer prosiectau ymchwil annibynnol neu ar y cyd, gan gynnwys ceisiadau am gyllid.
· Cyflwyno papurau mewn cynadleddau/seminarau, yn lleol ac yn genedlaethol
· Cymryd rhan yng ngweithgareddau ymchwil yr Ysgol a chyfrannu at o leiaf un o'r cytsêr ymchwil rhyngddisgyblaethol.
Addysgu 
· Cynllunio a chyflwyno rhaglenni addysgu ar gyfer cyrsiau a chyfrannu at y gwaith o ddatblygu modiwlau, a hynny’n rhan o dîm modiwl 
· Cymryd rhan mewn gweithgareddau ysgolheigaidd eraill, gan gynnwys gwneud gwaith sy’n gysylltiedig ag arholiadau (gosod a marcio papurau a rhoi adborth adeiladol i fyfyrwyr), cyflawni dyletswyddau gweinyddol, gwasanaethu ar bwyllgorau a rhoi cymorth bugeiliol i fyfyrwyr y Brifysgol 
· Ysbrydoli israddedigion ac ôl-raddedigion dan arweiniad mentor/arweinydd modiwl a datblygu sgiliau ar gyfer asesu a rhoi adborth adeiladol i fyfyrwyr
· Goruchwylio gwaith myfyrwyr, gan gynnwys goruchwylio israddedigion a myfyrwyr sy’n astudio ar gyfer gradd meistr a chyd-oruchwylio myfyrwyr ymchwil ôl-raddedig.
· Bod yn Diwtor Personol a rhoi cymorth bugeiliol i fyfyrwyr.
Arall
· Ymgysylltu’n effeithiol â chyrff diwydiannol, masnachol a chyhoeddus, sefydliadau proffesiynol, sefydliadau academaidd eraill ac ati, yn rhanbarthol ac yn genedlaethol er mwyn codi proffil yr Ysgol, meithrin cysylltiadau strategol werthfawr a nodi cyfleoedd i gydweithio ar amrywiaeth o weithgareddau – mae disgwyl i'r gweithgareddau hyn gyfrannu at waith yr ysgol a gwella ei phroffil rhanbarthol a chenedlaethol.
· Datblygu'n bersonol ac yn broffesiynol mewn ffyrdd addas a fydd yn gwella eich perfformiad yn Ddarlithydd.
· Cyfrannu at weinyddiaeth a gweithgareddau'r ysgol er mwyn hyrwyddo'r ysgol a'i gwaith ledled y Brifysgol a thu hwnt.
· Unrhyw ddyletswyddau eraill nad ydynt wedi’u cynnwys uchod, ond sy’n cyd-fynd â’r rôl.





Polisi Prifysgol Caerdydd yw defnyddio manyleb yr unigolyn fel offeryn allweddol wrth ddethol pobl ar gyfer y rhestr fer. Dylai ymgeiswyr ddangos tystiolaeth eu bod yn bodloni'r HOLL Feini Prawf Hanfodol, yn ogystal â'r rhai Dymunol, lle bo'n berthnasol. 
Gofynnwn i chi gyflwyno tystiolaeth ysgrifenedig o sut rydych chi'n bodloni pob un o'r meini prawf hanfodol yn y Fanyleb Person (a lle bo'n bosibl y meini prawf dymunol), gan ddefnyddio'r un drefn/rhifo ag y maent yn ymddangos ynddi. Cadwch y ffeil fel 'Enw_16844BR_Dogfen Gefnogol' wrth uwchlwytho'ch atodiad er mwyn iddo allu cael ei adnabod yn hawdd. 
Noder: ni fydd llunio rhestr fer yn mynd rhagddo os nad yw tystiolaeth bod unrhyw un o'r meini prawf hanfodol wedi'i fodloni.

Manyleb yr Unigolyn 
	Meini Prawf Hanfodol (hyd at 10)

	
Cymwysterau ac Addysg
1. Gradd ôl-raddedig ar lefel PhD mewn pwnc cysylltiedig, neu brofiad diwydiannol perthnasol.
Gwybodaeth, Sgiliau a Phrofiad
2. Arbenigedd a phortffolio diamheuol o ymchwil a/neu brofiad diwydiannol perthnasol mewn ymddygiad gwleidyddol meintiol, seicoleg wleidyddol, a/neu farn y cyhoedd, gyda diddordeb arbennig mewn ymddygiad etholiadol mewn systemau aml-lefel.
3. Profiad perthnasol gyda hyfedredd uwch wrth ddefnyddio pecynnau meddalwedd ystadegol fel Stata, R, a/neu Python.
4. Profiad o addysgu ar lefel israddedig/ôl-raddedig.
5. Gwybodaeth am statws cyfredol gwaith ymchwil yn y maes(au) arbenigol a nodwyd yn (2) uchod.
6. Gallu amlwg i gyhoeddi ymchwil mewn cyfnodolion cenedlaethol a/neu sicrhau cynhyrchion ymchwil eraill.
7. Gallu amlwg i fod yn llwyddiannus mewn cyllid ymchwil cystadleuol.
8. Y gallu i gyfrannu at y gwaith o gyflwyno’r modiwlau sy’n rhan o raglenni addysgu’r ysgol a’u datblygu’n barhaus.
Sgiliau Bugeiliol, Cyfathrebu a Gweithio’n Rhan o Dîm
9. Y gallu diamheuol i gyfathrebu'n effeithiol ac yn argyhoeddiadol.
10. Y gallu i gynnig cymorth bugeiliol priodol i fyfyrwyr, gwerthfawrogi anghenion myfyrwyr unigol a’u hamgylchiadau a bod yn diwtor personol iddynt.

	Meini Prawf Dymunol (os yn briodol)

	
1. Y gallu i gyfathrebu yn Gymraeg
2. Profiad o weithio gyda dyluniadau arbrofol a/neu ddata arolwg hydredol ar raddfa fawr.
3. Tystiolaeth o gydweithio neu gysylltiadau â sefydliadau anacademaidd yn y sectorau preifat, cyhoeddus neu drydydd sector.
4. Gallu amlwg i weithio heb oruchwyliaeth agos
5. Gallu diamheuol i addasu i ofynion newidiol byd Addysg Uwch.
6. Tystiolaeth o’r gallu i gymryd rhan mewn rhwydweithiau mewnol ac allanol, eu datblygu a’u defnyddio, a hynny i wella gweithgareddau addysgu ac ymchwil yr Ysgol.
7. Parodrwydd i ysgwyddo cyfrifoldeb dros waith gweinyddol academaidd.
8. Cymhwyster/cymwysterau proffesiynol perthnasol. 





Gwybodaeth ychwanegol
	





